Document ID: 31980R0797

KOMISSION ASETUS (ETY) N:o 797/80,
annettu 31 päivänä maaliskuuta 1980,
sokerialan ennakolta vahvistettujen vientitukien ja -maksujen tarkistuksista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74 (), sellaisena kuin se on viimeksi muutettuna asetuksella (ETY) N:o 1396/78 (), ja erityisesti sen 17 artiklan 5 kohdan ja 19 artiklan 2 ja 4 kohdan,
sekä katsoo, että
sokerin vientitukien myöntämistä koskevista yleisistä säännöistä 18 päivänä kesäkuuta 1968 annetun neuvoston asetuksen (ETY) N:o 766/68 (), sellaisena kuin se on viimeksi muutettuna asetuksella (ETY) N:o 1439/76 (), 12 artiklassa säädetään, että tuen määrän tarkistuksesta voidaan säätää, jos vientipäivän ja
P sen päivän, jona vientitodistushakemus yhdessä tuen ennakolta vahvistamista koskevan hakemuksen kanssa on jätetty,
P tai
P tarjouskilpailulla vahvistetun tuen osalta päivän, jona tarjousten esittämisen määräaika päättyy
välisenä aikana muutetaan asetuksen (ETY) N:o 3330/74 nojalla vahvistettuja sokerin tai melassin hintoja,
pysyvästä tarjouskilpailusta valkoisen sokerin vientimaksujen ja/tai vientitukien vahvistamiseksi 5 päivänä maaliskuuta 1980 annetun komission asetuksen (ETY) N:o 561/80 () nojalla vientimaksut voidaan myös vahvistaa ennakolta; tämän vuoksi näihin maksuihin olisi ulotettava asetuksen (ETY) N:o 766/68 12 artiklassa säädetty mahdollisuus,
on odotettavissa, että sokerin ja varastointimaksun hintoja korotetaan 1 päivästä heinäkuuta 1980, ja että tiettyä määrää ennen tätä päivämäärää haettuja vientitodistuksia, joissa vientituki tai -maksu vahvistetaan ennakolta, käytetään vasta tämän päivämäärän jälkeen; vaikuttaa siltä, että sokerinviejien on nyt mahdotonta varmistaa 1 päivästä heinäkuuta 1980 toimitettavaksi tarkoitetun sokerin toimittaminen kuluvan markkinointivuoden hinnoin; tämän vuoksi olisi käytettävä mahdollisuutta tarkistaa ne sokerin vientituet ja -maksut, jotka on vahvistettu ennakolta ennen 1 päivää heinäkuuta 1980 ja joiden vientiä koskevat tullimuodollisuudet on hoidettu tämän päivän jälkeen; nämä tarkistukset olisi tehtävä ottaen huomioon markkinointivuonna 1979/1980 voimassaolevan sokerin interventiohinnan ja markkinointivuonna 1980/1981 voimassaolevan sokerin interventiohinnan välinen erotus siten, että näihin hintoihin on lisätty kyseinen varastointimaksu;
perustamissopimuksen liitteeseen II kuulumattomina tavaroina vietävien tiettyjen maataloustuotteiden vientitukien myöntämistä koskevista yleisistä säännöistä ja vientitukien suuruuden vahvistamisperusteista 12 päivänä joulukuuta 1972 annetun neuvoston asetuksen (ETY) N:o 2682/72 (), sellaisena kuin se on viimeksi muutettuna asetuksella (ETY) N:o 707/78 (), 5 artiklan 2 kohdan kolmannessa alakohdassa säädetään, että ennakolta vahvistamisen järjestelmään kuuluvan tuen määrä tarkistetaan samojen sääntöjen mukaisesti kuin sellaisenaan vietävien perustuotteiden ennakolta vahvistettavat tuet; tämän vuoksi tässä tapauksessa olisi säädettävä kyseisestä tarkistuksesta, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jos asetuksen (ETY) N:o 766/68 12 artiklassa säädetyt edellytykset täytetään, ennen 1 päivää heinäkuuta 1980 ennakolta vahvistetut vientituet ja vientimaksut tämän asetuksen liitteessä oleville ja tästä päivämäärästä alkaen vietäville tuotteille tarkistetaan 2 kohdan mukaisesti asianomaisen hakemuksesta.
2. Edellä 1 kohdassa tarkoitetun tarkistuksen osalta vientitukeen lisätään ja vientimaksusta vähennetään kyseisen tuotteen 1 päivästä heinäkuuta 1980 merkittävimmällä ylijäämäalueella sovellettavan interventiohinnan ja saman tuotteen 30 päivänä kesäkuuta 1980 samalla alueella voimassaolevan interventiohinnan erotus ECUina sataa kilogrammaa kohti ilmaistuna.
Edellisessä alakohdassa tarkoitetun erotuksen vahvistamiseksi näihin interventiohintoihin lisätään asetuksen (ETY) N:o 3330/74 8 artiklan 1 kohdan kolmannen alakohdan a alakohdassa tarkoitettu vastaava varastointimaksu.
Jos ruokosokerin saanto poikkeaa asetuksessa (ETY) N:o 431/68 () tarkoitetun vakiolaadun määritelmän saannosta, tarkistuksen määrä mukautetaan asetuksen (ETY) N:o 837/68 () 2 artiklan mukaisesti.
2 artikla
Edellä olevan 1 artiklan säännöksiä sovelletaan myös liitteessä tarkoitettuihin tuotteisiin, joita viedään asetuksen (ETY) N:o 2682/72 liitteisiin kuuluvina tavaroina.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1980.

Labels: 3
17